
1. ASJAOLUD JA MENETLUSE KÄIK
	08.06.2018 ehitisregistri elektroonilisse keskkonda läbivaatamiseks laekus Kadastiku tn 45a, Narva  kinnistule büroo- ja tootmishoone (ehitisregistri kood  120864098) püstitamiseks ja ehitusteatis piirde (ehitisregistri kood  220866019) paigaldamiseks ehitusloa taotlus koos ehitusprojektiga (töö nr 06-2018 / WCP, peaprojekteerija AS RTG PROJEKTBÜROO). 

11.06.2018 ehitusloa eelnõu nr 1812271/13377 on genereeritud, menetluse nr 137463 ning suunatud pädevatele asutusele kooskõlastamiseks ning arvamuse avaldamiseks.

Ehitusprojekt avastatud puudustega on tagastatud taotlejale märkuste lahendamiseks.
26.06.2018 lõplikult kõrvaldatud puudustega ehitusprojekt on ehitisregistri elektroonilises keskkonnas tagastatud.
27.06.2018 ehitusprojekt on kooskõlastatud Päästeameti Ida-päästekeskuse poolt ja Arhitektuuri- ja planeerimise osakonna poolt ning 28.06.2018 - Linnamajandusameti poolt. 
Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt sisaldab ehitisi, mille ehitamisest peab teavitama, siis asendab ehitusteatist ehitusluba.
  

	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt

      järelevalve osakonna põhiülesandeks on ehitus- ja kasutuslubade taotluste menetlemine ning

       linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa
      andmine, muutmine, kehtetuks tunnistamine või andmisest keeldumine.
3. OTSUS
Anda ehitusluba Kadastiku tn  45a, Narva  kinnistule büroo- ja tootmishoone (ehitisregistri kood  120864098) püstitamiseks ja piirde (ehitisregistri kood  220866019) paigaldamiseks vastavalt ehitusprojektile (töö nr 06-2018/WCP, peaprojekteerija AS RTG PROJEKTBÜROO).   

4. RAKENDUSSÄTTED
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

